16/12/2020 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Acordo Xunta Goberno, 11/12/2020. Aprobación Bases Programa DP0033/2020, subvenc. ás agrup, asociac. e asociac. de agrup. de volunt. protec. civil provincia Coruña, concellos menos de 50.000 habitantes, adxudicación equipam. emerxencias 2020

SERVIZO DE PROMOCIÓN ECONÓMICA, TURISMO E EMPREGO ANUNCIO Acordo Xunta de Goberno do 11/12/2020. Aprobación das Bases do Programa DP0033/2020 Na sesión celebrada o día 11 de decembro de 2020, a Xunta de Goberno acordou aprobar as Bases reguladoras do programa de subvencións ás agrupacións, asociacións e asociacións de agrupacións de voluntarios de protección civil da provincia da Coruña de concellos de menos de 50.000 habitantes para a adxudicación de equipamento de emerxencia durante o ano 2020, que se transcriben deseguido: PROGRAMA DE SUBVENCIÓNS DIRIXIDO A AGRUPACIÓNS, ASOCIACIÓNS E ASOCIACIÓNS DE AGRUPACIÓNS DE VOLUNTARIOS DE PROTECCIÓN CIVIL DA PROVINCIA DA CORUÑA, DE CONCELLOS DE MENOS DE 50.000 HABITANTES, PARA A ADXUDICACIÓN DE EQUIPAMENTOS DE EMERXENCIA EN RÉXIMEN DE CONCORRENCIA COMPETITIVA DURANTE O ANO 2020 BASES REGULADORAS DA CONVOCATORIA DP0033 Datos da convocatoria Base 1.–Liñas xerais A Deputación da Coruña, no marco das súas competencias, destina importantes recursos á actividade de fomento, principalmente mediante a concesión de axudas económicas, ou adxudicación de equipamento, orientadas á promoción de actividades e investimentos, e mantemento de centros e servizos considerados de interese público, coa finalidade de contribuír a que as entidades privadas da provincia acaden os obxectivos que lles son propios e de fomentar a participación da cidadanía nos distintos ámbitos de actuación e promover a igualdade de xénero. A tramitación, das subvencións farase de xeito telemático, a través da plataforma de tramitación electrónica da Deputación (SUBTEL). A tramitación telemática aplicaráselle a todas as fases do procedemento (solicitude, concesión e xustificación) e incluiranse en cada unha delas as notificacións e as comunicacións, os requirimentos de información e documentación e máis os envíos de documentación que fosen necesarios para tramitar os expedientes. A resolución da solicitude de subvención, por tratarse dun acto integrante dun procedemento de concorrencia competitiva e, de conformidade co establecido no artigo 45 da Lei 39/2015, notificarase mediante a publicación no Boletín Oficial da Provincia, e producirá os mesmos efectos que a notificación individualizada. Esta publicación tamén se realizará na páxina web da Deputación, á cal se remitirá o texto publicado no Boletín Oficial da Provincia, sen prexuízo do cumprimento da normativa vixente en materia de notificacións administrativas. Base 2.–Réxime xurídico O marco normativo polo que se rexerán as subvencións concedidas pola Deputación da Coruña está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de produciren efectos no devandito ámbito:  Lei 38/2003, do 17 de novembro, xeral de subvencións e Real decreto 887/2006, do 21 de xullo, polo que se aproba o seu regulamento.  Lei 7/1985, do 2 de abril, reguladora das bases de réxime local.  Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais.  Lei 27/2013, do 27 de decembro, de racionalización e sustentabilidade da administración local.  Lei 39/2015, do 1 de outubro, de procedemento administrativo común das administracións públicas.  Lei orgánica 1/1996, do 15 de xaneiro, de protección xurídica do menor, de modificación do Código civil e da Lei de axuizamento civil.  Lei 15/2014, do 16 de setembro, de racionalización do sector público e outras medidas de reforma administrativa.  Lei orgánica 3/2018, de 5 de decembro, de protección de datos persoais e garantias dos dereitos dixitais.  Lei 11/2007, do 22 de xuño, de acceso electrónico dos cidadáns aos servizos públicos.  Lei 59/2003, do 19 de decembro, de sinatura electrónica.  Lei 9/2007, do 13 de xuño, de subvencións de Galicia e Decreto 11/2009, do 8 de xaneiro, polo que se aproba o seu regulamento.  Lei galega 12/2011, do 26 de decembro, de medidas fiscais e administrativas.  Regulamento orgánico e Bases de execución do orzamento de 2020, da Deputación da Coruña.  Ordenanza xeral de subvención e transferencias da Deputación Provincial da Coruña, de 1 de febreiro de 2019 (BOP 72).  Ordenanza provincial reguladora do control financeiro de subvencións e dos procedementos de reintegro e sancionadores derivados, da Deputación de Coruña, publicada no BOP n.º 116 do 22/06/2015.  Carta dos dereitos e deberes dos cidadáns da provincia da Coruña en relación coa Deputación provincial (publicada no BOP n.º 63, do 07/04/2015)  Lei orgánica 3/2007, do 22 de marzo, para a igualdade efectiva de mulleres e homes.  Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade.  Lei galega 11/2007, para a prevención e tratamento integral da violencia de xénero.  Lei 2/2014, do 14 de abril, pola igualdade de trato e a non discriminación de lesbianas, gais, transexuais, bisexuais e intersexuais en Galicia.  Lei 26/2015, do 28 de xullo, de modificación do sistema de protección da infancia e da adolescencia.  Lei 3/1983, do 15 de xuño, de normalización lingüística.  Carta europea das linguas rexionais ou minoritarias do 5 de novembro de 1992, BOE n.º 222, do 15 de setembro de 2001.  Plan xeral de normalización da lingua galega, aprobado por unanimidade do Parlamento de Galicia o día 21 de setembro de 2004.  Ordenanza de uso da lingua galega na Deputación Provincial da Coruña, publicada no BOP n.º 186, do 29 de setembro de 2017.  ACM 2008: Resolución do 2 de xuño de 2008, da IGAE, pola que se publica o Acordo do Consello de Ministros do 30 de maio de 2008, pola que se da aplicación á previsión dos artigos 152 e 147 da Lei xeral presupostaria, respecto ao exercicio da función interventora no réxime de requisitos básicos (BOE n.º 143 do 13 de xuño).  BEP’20: Bases de execución do presuposto correspondente ao exercicio 2020.  LGS: Lei 38/2003, do 17 de novembro, Lei xeral de subvencilóns (BOE n.º 276, do 18 de novembro).  LSGal: Lei 9/2007, do 13 de xuño, Normas reguladoras das subvencións de Galiza (DOG n.º 121, do 25 de xuño).  OXSD: Ordenanza xeral de subvencións e transferencias da Deputación da Coruña (BOP N.º 72, DO 15/4/2019).  RD 424/2017: Real decreto 424/2017, do 28 de abril, réxime xurídico do control interno nas entidades do sector público local (BOE n.º 113, do 12/5/2017).  RLGS: Real decreto 887/2006, do 21 de xullo, Reglamento da Lei 38/2003, do 17 de novembro, xeral de subvencións (BOE n.º 176, do 25 de xullo).  ROF: Real decreto 2568/1986, do 28 de novembro, Reglamento de organización, funcionamento e réxime xurídico das entidades locais (BOE n.º 305, do 22 de decembro).  RP 2016/12: Resolución da Presidencia n.º 2016/12, do 4 de xaneiro, pola que se aproban as instruccións reguladoras da codificación dos conceptos de gasto que son obxecto de subvención provincial.  TRLHL: Real decreto lexislativo 2/2004, do 5 de marzo, Texto refundido da Lei reguladora das facendas locais (BOE n.º 63, do 13 de marzo) Base 3.–Obxecto O obxecto destas bases é establecer as normas para as subvencións destinadas a adquisición por parte da Deputación de equipamentos de emerxencias e a súa posterior adxudicación, en réxime de concorrencia competitiva que tramite a Deputación da Coruña, ao amparo do establecido na Lei 38/2003, do 17 de novembro, xeral de subvencións (LXS) e no seu regulamento de desenvolvemento, aprobado polo Real decreto 887/2006, do 21 de xullo (RDLXS), dirixidas a entidades sen ánimo de lucro con investimentos na provincia da Coruña. Estas normas serán de aplicación á convocatoria de subvencións provinciais referidas á adxudicación de equipamentos de emerxencias ás agrupacións, asociacións e asociacións de agrupacións de voluntarios de protección civil da provincia da Coruña de concellos de menos de 50.000 habitantes, que figuren inscritas no Rexistro de Protección Civil da Comunidade Autónoma de Galicia. O período será o comprendido entre o 1 de xaneiro e o 31 de decembro de 2020. Obxecto específico da convocatoria DP 0033/2020 O equipamento que se cederá distribúese nas seguintes liñas de axudas: 1.–Bicicletas.2.–Scooter.3.–Equipos de telecomunicacións ( compostas por 4 talkies e 1 repetidor). 3.2. Gastos subvencionables nesta convocatoria: Base 4.–Exclusións Non serán obxecto de subvención: 4.1. As actividades ou investimentos xa subvencionados pola Deputación da Coruña no mesmo exercicio. Non se poderá financiar o mesmo obxecto cunha subvención de concorrencia e outra nominativa, por seren incompatibles, neste caso a entidade beneficiaria tería, necesariamente, que renunciar a unha delas.4.2. As actividades promovidas por persoas ou entidades que foran sancionadas ou condenadas por resolución administrativa ou sentenza firme pola comisión de condutas discriminatorias nos termos dispostos na Lei orgánica 3/2007, do 22 de marzo, para a igualdade efectiva entre mulleres e homes, na Lei orgánica 1/2004, do 28 de decembro, de medidas de protección integral contra a violencia de xénero, así como no Decreto lexislativo 2/2015, do 12 de febreiro, polo que se aprobou o Texto refundido das disposicións legais da Comunidade Autónoma de Galicia en materia de igualdade.4.3. As actividades promovidas por persoas ou entidades que utilicen na súa actividade linguaxe sexista ou empreguen a imaxe da muller como reclamo ou connotacións de tipo sexual ou denigrante segundo o disposto no Decreto lexislativo 2/2015, do 12 de febreiro. Base 5.–Solicitantes Poderán participar na presente convocatoria as entidades que cumpran os requisitos que se establecen de seguido, no momento de presentaren a solicitude.  Requisitos específicos da convocatoria DP0033/2020 Agrupacións, asociacións e asociacións de agrupacións de voluntarios de protección civil con un mínimo de 5 membros, inscritas no Rexistro de Protección Civil da Comunidade Autónoma de Galicia e que realicen labores de colaboración co concello ao que pertencen, de menos de 50.000 habitantes, colaboración que se acreditará dalgún dos seguintes xeitos: 1.–Que teñan asinado algún convenio de colaboración co concello ao que pertencen.2.–Que algún membro da corporación do concello ao que pertence forme parte da directiva da agrupación/asociación/asociación de agrupacións, en representación do concello.3.–Que os estatutos que rexan a agrupación/asociación/asociación de agrupacións fosen aprobados polo concello ao que pertence. * Cada solicitante so poderá obter equipamento dunha liña (liña 1, liña 2 ou liña3). * Cada solicitante en función das súas necesidades deberá pedir por orde de preferencia o equipamento das liñas, concederáselle o solicitado ata o límite de existencias, de acordo cos seguintes criterios: * Que a entidade non obtivese o mesmo equipamento no ano 2019. Só poderá concederse unha subvención por entidade nas convocatorias de concorrencia competitiva. Para estes efectos, considéranse unha soa entidade, todas aquelas nas que os/as socios/as ou membros da Xunta Directiva sexan comúns nunha porcentaxe superior ao 50% ás vinculadas nos termos establecidos na Lei xeral de subvencións e nas súas normas de desenvolvemento, así como as que poidan encaixar no concepto de grupo nos termos dispostos no Código de Comercio. Base 6.–Obrigas das entidades 6.1. Estaren legalmente constituídas como entidades privadas antes de presentaren a solicitude.6.2. Que figuren inscritas no Rexistro de Protección Civil da Comunidade Autónoma de Galicia.6.3. No caso das asociacións, acreditaren un número mínimo de 5 socios/as ou partícipes na data de presentación.6.3. Teren o domicilio fiscal na provincia da Coruña ou acreditaren que as actividades e investimentos obxecto da subvención se realizarán no ámbito territorial desta provincia ou, se fora o caso, que a súa actividade beneficie á cidadanía da provincia da Coruña, agás as actuacións de cooperación internacional.6.4. Dado que a tramitación será telemática: A entidade deberá dispoñer dun único enderezo de correo electrónico de contacto durante toda a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando lle notifique a circunstancia pertinente á Deputación. Deberá dispoñer de certificado dixital: Quen ocupe a presidencia da entidade ou quen teña delegadas as súas funcións. Quen ocupe a secretaría da entidade. Quen represente a entidade perante a Deputación (no caso de ser distinta das dúas anteriores). 6.5. Estaren ao corrente das súas obrigas coa Facenda Pública, coa Deputación e coa Tesourería da Seguridade Social.6.6. Non estaren incursas nas causas de incompatibilidade ou de incapacidade para seren beneficiarias ou percibiren as subvencións da administración pública dispostas no art.13 da LXS.6.7. Faceren constar a colaboración da Deputación da Coruña en toda información interna e externa que fixeran das actividades ou investimentos subvencionados. As entidades terán, en lugar visible e na súa páxina web, a imaxe coroporativa da Deputación. Ademais deberán indicar na rotulación das scooters que o vehículo foi cedido pola Deputación da Coruña.6.8. Someterse aos procedementos de control ou de auditoría que realice a Intervención provincial, o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte co disposto na LXS e, se fora o caso, responsabilidade penal, de conformidade co Código penal.6.10. As entidades beneficiarias ás que lles resulta de aplicación obrigatoria o Plan de contas adaptado ás entidades non lucrativas, en particular no que se refire ás súas obrigas contables, estarán ao disposto no RD 1491/2011, do 24 de outubro, polo que se aproban as normas de adaptación do Plan Xeral de Contabilidade ás entidades sen fins lucrativos e o modelo de plan de actuación das entidades sen fins lucrativos, e demais normas de desenvolvemento deste; as restantes entidades beneficiarias levarán os seguintes libros e rexistros: Libro diario de ingresos e gastos, no que se reflictan por orde cronolóxica todos os ingresos e gastos, que deberá estar debidamente conciliado cos movementos realizados a través das contas bancarias. O dito libro deberá estar dilixenciado pola persoa titular da Presidencia, da Secretaría e da Tesourería da entidade. Liquidación anual de ingresos e gastos, que deberá resultar dos movementos producidos no libro anterior, e na que quedará constancia da súa aprobación pola asemblea de socios/as. Libro de inventario, no que se reflictan axeitadamente todos os bens e dereitos da entidade, así como as súas altas e baixas, e que tamén deberá ser dilixenciado pola Presidencia, pola Secretaría e pola Tesourería. Así mesmo, as entidades beneficiarias das subvencións teñen a obriga de conservaren os documentos xustificativos da aplicación dos fondos recibidos durante un mínimo de catro anos, que se han contar dende a data da percepción ou cobramento da subvención, en tanto que poderán ser obxecto das correspondentes actividades de control.6.11. Obriga de destinar os bens aos fins concretos para a que foi concedida a subvención durante toda a vida útil do vehículo no caso dos scooters, que non poderá ser inferior a 5 anos, figurando en todo o momento o logotipo da Deputación, ou de 2 anos nos demais bens inventariables.6.12. Cumprir os requisitos da convocatoria específica correspondente á subvención que queren solicitar.6.13. Utilizaren, con carácter xeral, unha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero.6.14. No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos, de conformidade co disposto no artigo 13.5 da Lei orgánica 1/1996, de protección xurídica do menor, de modificación parcial do Código civil e da Lei de axuizamento civil). 6.15. Recibir os equipamentos, formalizar o seguro correspondente e asumir os gastos de matriculación e dos tributos no caso das Scooter, asumir as reparacións e o mantemento, someterse ao control que faga a Deputación do uso dos equipamentos e ás causas de terminación da cesión e de reversión á Deputación. Base 7.–Solicitude 7.1. Prazo da convocatoria DP 0033/2020. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións. As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros.7.2. Documentación. Documentación específica da convocatoria DP0033/2020 A documentación da solicitude de subvención deberá vir asinada do seguinte xeito: No caso das certificacións, pola secretaría co visto e prace da presidencia ou persoa na que delegue. No caso das declaracións, compromisos e outra documentación, pola presidencia ou persoa que represente a entidade. A documentación a presentar é a seguinte: 7.2.1. Acreditación da delegación da Presidencia ou persoa en quen delegue na que se especifique o alcance da dita delegación (presentación telemática das solicitudes de subvencións e sinatura electrónica de toda a documentación necesaria para a súa tramitación, na que se inclúan as certificacións). 7.2.2. Declaración de estar legalmente constituída antes da presentación da solicitude, de dispoñer dos estatutos adaptados á lexislación vixente e de que o seu obxecto a faculta para participar na convocatoria na que solicita a subvención.7.2.3. Certificación acreditativa do acordo de solicitude e do nomeamento da persoa representante para a relación coa Deputación.7.2.4. Declaración de non estaren incursas a persoa representante e a entidade nas causas de incompatibilidade ou incapacidade para seren beneficiarias ou percibiren subvencións da Administración pública, dispostas no art.13 da LXS.7.2.5. Memoria explicativa da necesidade do investimento, asinada polo representante, que conterá os seguintes aspectos: breve descrición do investimento solicitado que se ha realizar para os efectos de comprobar que é subvencionable nesta convocatoria segundo o disposto na base 3, o seu calendario de realización ao longo do ano 2020, ademais da seguinte documentación: Número de mobilizacións no ano 2019, constatadas polo Centro de Atención de Emerxencias 112. Número de mobilizacións por días efectuadas no ano 2019 para prestar colaboración en outros concellos en operativos de protección civil ou emerxencias. * Acreditaranse por parte dos solicitantes con certificación do CIAE 112. * No caso da prestación mancomunada do servizo de emerxencia e protección civil, deberán indicar o número de concellos e memoria económica de aforro de costes derivados respecto da prestación individual ou conxunta do servizo. Número de persoal da agrupación asegurado na data da presentación da solicitude e o das actuacións realizadas durante o ano 2019, individualmente ou en colaboración con outros concellos. Acreditarase a través da correspondente compañía aseguradora. Anos de antigüidade da AVPC dende a sua inscripción no Rexistro correspondente da Xunta de Galiza.7.2.6. Autorización para que a Deputación poida obter, en calquera momento da tramitación do expediente, as certificacións das administracións tributarias correspondentes e da Tesourería da Seguridade Social, nas que se acredite que a entidade está ao corrente nas súas obrigas tributarias e coa Seguridade Social.7.2.7. Compromiso de aboar os gastos de matriculación e impostos derivados antes da recollida do material concedido. Calquera outra documentación, compromisos ou manifestacións que sexan precisos para a valoración da solicitude.7.2.8. De conformidade co indicado na base 6.13, declaración de que se dispón das correspondentes certificacións negativas que acrediten que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. Tamén esixirase esta certificación negativa para calquera persoa que se incorpore con posterioridade ás ditas actividades. Esta documentación poderá ser requirida en calquera momento pola Deputación da Coruña. No caso de que a documentación fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste do seu pedimento. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou omisións que impidan o seu tratamento. Base 8.–Resolución A selección das peticións das subvencións determinarase despois da consideración dos investimentos solicitados, de acordo cos baremos que se establecen: 8.1. Criterios de valoración da convocatoria DP0033/2020.8.2. Concesión. A concesión das subvencións realizarase mediante un réxime de concorrencia competitiva e será aprobada por resolución de Presidencia. Á vista da documentación que consta neste expediente, e logo da valoración das solicitudes de conformidade cos criterios establecidos, a unidade xestora formulará un informe proposta de resolución de concesión provisional, debidamente motivado, que deberá expresar o solicitante ou a relación de solicitantes que cumpran os requisitos da convocatoria para os que propón a concesión da subvención, así como as solicitudes desestimadas, as desistidas e as non admitidas a trámite. Este informe proposta será fiscalizado. A concesión dos bens realizarase ata esgotar o orzamento seguindo a orde de prelación das solicitudes que resulte da súa valoración e tendo en conta o valor estimado dos bens solicitados. A Presidencia da Deputación ditará resolución de concesión provisional, que deberá notificárselles ás entidades interesadas na forma prevista na convocatoria. Concederáselles un prazo de 10 días hábiles para presentaren, se fora o caso, a desistencia da solicitude, ou as alegacións que consideren oportunas. Na resolución de selección de entidades poderán incluírse suplentes que se terán en conta no caso de renuncias ou axustes á baixa no prezo de adquisión do investimento. Esta fase desenvolverase de acordo cos artigos 12 e 13 da Ordenanza xeral de subvencións e transferencias, non sendo oportunas as reformulacións nin cambios de obxecto no prazo de alegacións. No caso de non formular desistencia expresa, a subvención considerarase aceptada tacitamente. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas distintas ás aducidas polos interesados. Neste caso, a resolución de concesión provisional adoptada terá o carácter de definitiva. No caso de que existisen alegacións por parte das/os interesadas/os, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario proposto fronte á Deputación mentres non se lle notifique a resolución definitiva de concesión. As autorizacións ás que se refire a Base 7, apartado 2, e sempre que achegaren a información necesaria, entenderanse concedidas co outorgamento da subvención, nos termos da solicitude presentada. O prazo máximo para resolver e notificar a resolución pola que se conceda ou denegue o investimento non excederá de 6 meses (arts.25 e 26 da LXS e arts.62 e 63 do RXS). 9.–Adquisición e formalización da cesión dos investimentos. Logo de aprobarse a relación definitiva de entidades beneficias darase traslado ao Servizo de Patrimonio e Contratación para os efectos de tramitar as adquisicións e cesións dos bens. As agrupacións terán que aboar os gastos de matriculación e impostos derivados antes da recollida do material, no caso das scooters. Formalización da cesión De acordo co disposto na disposición adicional terceira da Lei 9/2007, do 13 de xuño, de subvencións de Galicia, as entregas de bens ou dereitos ou a prestación de servizos adquiridos ou contratados coa finalidade exclusiva de entregalos a terceiros e que cumpran os requisitos establecidos nas letras a), b) e c) do artígo 2.1 da Lei 9/2007, do 13 de xuño, terán a consideración de subvención en especie e quedarán suxeitas ás previsións desta Lei. Para estes efectos, o material adquirido por parte da Deputación e adxudicado aos beneficiarios desta orde está afecto ao cumprimento dunha finalidade de carácter público, polo que ten a consideración de subvención en especie e a súa cesión formalizarase mediante acta subscrita polo Presidente da Deputación e a entidade beneficiaria, debendo constar nela o regulamentado no artído 12 ao respecto. No momento de asinar a acta de cesión, os beneficiarios deberán presentar declaracion de que cumpriron as condicións establecidas nas bases reguladoras, que o equipamento cedido aplicarase aos fins sinalados e que o material encontrase en bon estado. Deberán declarar que farán publicidade da axuda da Deputación a través de distintos medios de comunicación. Disposición adicional primeira Para os efectos da salvagarda do dereito das entidades participantes nas correspondentes convocatorias, ao respecto da protección dos seus datos de carácter persoal nos termos dispostos na Lei orgánica 3/2018, de 5 de decembro de protección de datos personais e garantias dos dereitos dixitais. Disposición adicional segunda A aprobación das bases específicas queda sometida á condición suspensiva da entrada en vigor do orzamento xeral da Deputación da Coruña do correspondente exercicio no que se conteñan os créditos adecuados e suficientes para atender as solicitudes que ao amparo daquelas se presenten. Consonte co anterior, non se poderá realizar ningún acto que supoña directa ou indirectamente compromiso provincial de transcendencia orzamentaria en tanto non se cumpra a condición suspensiva citada no apartado anterior. Esta convocatoria non xerará dereito a favor das entidades solicitantes mentres non se dean as condicións orzamentarias, procedimentais e xurídicas de aplicación. Disposición adicional terceira A presentación dunha solicitude de subvención supón a aceptación das correspondentes bases reguladoras. A Coruña, 14 de decembro de 2020. O PRESIDENTE O SECRETARIO. Valentín González Formoso José Luis Almau Supervía